Ordonanța Tribunalului (Camera a patra) din 11 iunie 2020 – Lípidos Santiga/Comisia
(Cauza T-561/19)
„Acțiune în anulare – Energie – Directiva (UE) 2018/2001 privind promovarea utilizării energiei din surse regenerabile – Limitarea utilizării biocombustibililor produși pe bază de culturi alimentare și furajere – Regulamentul delegat (UE) 2019/807 – Definiția materiilor prime care prezintă riscuri ridicate din perspectiva schimbării indirecte a destinației terenurilor (ILUC) – Ulei de palmier – Calitate procesuală activă – Lipsa afectării directe – Inadmisibilitate”
1.      Acțiune în anulare – Persoane fizice sau juridice – Acte normative – Acte care nu presupun măsuri de executare și care îl privesc direct pe reclamant – Noțiunea de afectare directă – Criterii – Act care produce în mod direct efecte asupra situației juridice a reclamantului – Regulament delegat al Comisiei de stabilire a materiilor prime care prezintă riscuri ridicate din perspectiva schimbării indirecte a destinației terenurilor (ILUC) – Societate reclamantă care nu justifică a afectare directă a situației sale juridice – Inadmisibilitate
[Art. 263 al patrulea paragraf TFUE; Directiva 2018/2001 a Parlamentului European și a Consiliului, art. 26 alin. (2); Regulamentul delegat 2019/807 al Comisiei]
(a se vedea punctele 21-23, 28-43 și 48 și dispozitiv 1)
2.      Acțiune în anulare – Persoane fizice sau juridice – Acte normative – Acte care nu presupun măsuri de executare și care îl privesc direct pe reclamant – Noțiunea de afectare directă – Criterii – Act care poate avea o influență asupra situației materiale a reclamantului – Criteriu nedeterminant
(Art. 263 al patrulea paragraf TFUE)
(a se vedea punctele 44-46)
Obiectul
Cerere întemeiată pe articolul 263 TFUE prin care se solicită anularea parțială a Regulamentului delegat (UE) 2019/807 al Comisiei din 13 martie 2019 de completare a Directivei (UE) 2018/2001 a Parlamentului European și a Consiliului în ceea ce privește stabilirea materiilor prime care prezintă riscuri ridicate din perspectiva schimbării indirecte a destinației terenurilor, în cazul cărora se observă o expansiune semnificativă a suprafeței de producție în detrimentul terenurilor care stochează cantități ridicate de carbon și certificarea biocombustibililor, a biolichidelor și a combustibililor din biomasă care prezintă riscuri reduse din perspectiva schimbării indirecte a destinației terenurilor (JO 2019, L 133, p. 1).
Dispozitivul
1)
Respinge acțiunea ca inadmisibilă.
2)
Obligă Lípidos Santiga, SA la plata cheltuielilor de judecată.